Kārlis Miesnieks

Kārlis Miesnieks ( — ) bija latviešu gleznotājs, latviešu reālistiskās glezniecības skolas pārstāvis, mākslinieku biedrības "Sadarbs" biedrs. Rakstnieka Jonāsa Miesnieka brālis. 

 Dzīvesgājums 
Dzimis 1887. gada 31. janvārī Jaunpiebalgas pagasta Vecviņķos zemnieku ģimenē. Mācījās Cēsu apriņķa skolā.
Piedalījās 1905. gada revolūcijas notikumos. Strādāja par zīmēšanas skolotāju Nītaures pagastskolā, Jaunpiebalgas Mārtiņa pagastskolā (1907—1910). 

Glezniecību apguva Jūlija Madernieka studijā (1910), Pēterburgas Ķeizariskās mākslas veicināšanas biedrības skolā (1911) un mācījās Štiglica Centrālās tehniskās zīmēšanas skolā, kur beidza teātra dekorāciju klasi (1915)Red. Romis Bēms. Latviešu tēlotāja māksla. 1860 — 1940. Rīga:Zinātne, 1986. 337.lpp.. 

Latvijā atgriezās 1918.gadā un strādāja par zīmēšanas skolotāju Jaunpiebalgas draudzes skolā (1918—1919) un Mazsalacas vidusskolā, Rīgas Olava komercskolā (1920). 
Bija Latvijas Kultūras veicināšanas biedrības mākslas studijas vadītājs (1920—1924)Red. Romis Bēms. Latviešu tēlotāja māksla. 1860 — 1940. Rīga:Zinātne, 1986. 240.lpp.. Kopā ar mākslinieku Ludolfu Libertu vadīja savu mākslas studiju (1924—1929), bija Latvijas Mākslas akadēmijas zīmēšanas pedagogs (1922—1953) un profesors no 1947. gada. Darbojās Neatkarīgo mākslinieku vienībā (1920—1924)Red. Romis Bēms. Latviešu tēlotāja māksla. 1860 — 1940. Rīga:Zinātne, 1986. 241.lpp., un mākslinieku biedrībā "Sadarbs" (1924—1940)Red. Romis Bēms. Latviešu tēlotāja māksla. 1860 — 1940. Rīga:Zinātne, 1986.244.lpp..  Latvijas PSR Mākslinieku savienības biedrs no 1944. gada. 1955. gadā saņēma Latvijas PSR Tautas mākslinieka goda nosaukumu. 

Miris 1977. gada 25. oktobrī Rīgā.

 Glezniecība 
Gleznoja klusās dabas, ainavas, sadzīves ainas un portretus.Latvijas Mākslinieku Gleznas; Galerija "Jēkabs" Ievērojamu vietu mākslinieka radošajā dzīvē ieņēmuši arī zīmējumi,Red. Romis Bēms. Latviešu tēlotāja māksla. 1860 — 1940. Rīga:Zinātne, 1986. 389.lpp. darbojies karikatūrā.Red. Romis Bēms. Latviešu tēlotāja māksla. 1860 — 1940. Rīga:Zinātne, 1986. 409.lpp. Portretos dominē psigoloģiskais aspekts, ainavas žanra darbos jūtama cilvēka darba klātbūtne, svarīga lauku dzīves tēlošana. Daiļrades sākumposmā gleznoti un zīmēti tuvinieku portreti un pašportreti, ka arī virkne ainavu. Cilvēku figūras tēlotas plastiskās pozās, asos raksturos. Pēc ceļojuma uz Parīzi radītie darbi izceļas ar lielāku krāsu intensitāti. 1920. gadu otrajā pusē pievērsies dabas studijām, gleznojot žanriskas ainavas un lauku dzīves norises dabā. Vēlākos gados daiļradē dominē ainava un portrets, bet sadzīviskā žanra darbi parādās reti. Šo gadu radītajos portretos efektīgus žestus un pozas nomaina svinīgāks ārējais veidojums, palielinoties apkārtējās vides un aksesuāru nozīmei.Red. Romis Bēms. Latviešu tēlotāja māksla. 1860 — 1940. Rīga:Zinātne, 1986. 341.lpp.

 Izstādes 
Izstādēs piedalās kopš 1920. gada. Personalizstādes Rīgā (1959, 1967, 1971, 1977), Madonā (1959), Cēsīs (1959), Ventspilī (1960), Liepājā (1960), Jēkabpilī (1960), Pļaviņu HES (1960), Kandavā (1961), Tukumā (1961, 1976), Bauskā (1961), Jaunpiebalgā (1968; kopā ar Jāni Strazdiņu un Kārli Baltgaili).Miesnieks Kārlis - piedāvājumā 11 darbi - Glezniecība - KLASISKĀS MĀKSLAS GALERIJA "ANTONIJA" Piemiņas izstāde tika sarīkota Rīgā (1987). 

 Izmantotā literatūra 
 Red. Romis Bēms. Latviešu tēlotāja māksla. 1860 — 1940. Rīga:Zinātne, 1986. 500lpp.

 Ārējās saites 
 Biogrāfija un darbi
 Darbi
 Biogrāfija

 Atsauces 

Kategorija:1887. gadā dzimušie
Kategorija:1977. gadā mirušie
Kategorija:Cēsu novadā dzimušie
Kategorija:Latvijas mākslinieki
Kategorija:Latvijas gleznotāji
Kategorija:Latviešu mākslinieki
Kategorija:PSRS gleznotāji
Kategorija:Mākslinieku biedrības "Sadarbs" mākslinieki
Kategorija:Neatkarīgo mākslinieku vienības mākslinieki
Kategorija:Latvijas PSR Tautas mākslinieki
Kategorija:Triju Zvaigžņu ordeņa virsnieki
Kategorija:Ar Darba Sarkanā Karoga ordeni apbalvotie